Каля 80% адкідаў — вынік сельскагаспадарчай, індустрыяльнай і горнапрамысловай дзейнасці. Астатнія 20% адкідаў ўтвараюцца ў побыце. Большая частка таго, што мы выкідваем (пластык, металы, папера, шкло і арганічныя рэшткі), можа быць выкарыстана другі раз (утылізавана). У апошні час праблема павелічэння колькасці адкідаў асабліва актуальная, — гэта звязана з тым, што, з-за канкурэнцыі на рынку, шматлікія вытворцы празмерна запакоўваюць свае тавары. Гэтая ўпакоўка імгненна запаўняе нашы смеццевыя кошыкі і робіць наш кашалёк больш тонкім. А мы, самі таго не жадаючы, купляючы такія тавары, падтрымліваем вытворцаў, якія засмечваюць нашу планету.